CELEX: C2006/060/10
Language: sl
Date: 2006-03-11 00:00:00
Title: Sodba sodišča (prvi senat) z dne  19. januarja 2006  v zadevi C-244/04: Komisija Evropskih skupnosti proti Zvezni republiki Nemčiji (Neizpolnitev obveznosti države — Člen 49 ES — Prosto opravljanje storitev — Podjetje, ki zaposluje delavce, ki so državljani tretjih držav — Podjetje, ki opravlja storitve v drugi državi članici — Sistem  delovnega vizuma )

11.3.2006   
            
            
               SL
            
            
               Uradni list Evropske unije
            
            
               C 60/5
            
         
      SODBA SODIŠČA
   
   (prvi senat)
   z dne 19. januarja 2006
   v zadevi C-244/04: Komisija Evropskih skupnosti proti Zvezni republiki Nemčiji (1)
   
   (Neizpolnitev obveznosti države - Člen 49 ES - Prosto opravljanje storitev - Podjetje, ki zaposluje delavce, ki so državljani tretjih držav - Podjetje, ki opravlja storitve v drugi državi članici - Sistem „delovnega vizuma“)
   (2006/C 60/10)
   Jezik postopka: nemščina
   V zadevi C-244/04, Komisija Evropskih skupnosti (zastopnika: G. Braun in E. Traversa) proti Zvezni republiki Nemčiji (zastopnika: C.-D. Quassowski in A. Tiemann), zaradi tožbe zaradi neizpolnitve obveznosti na podlagi člena 226 ES, vložene 8. junija 2004, je Sodišče (prvi senat) v sestavi P. Jann, predsednik senata, N. Colneric, sodnica, J. N. Cunha Rodrigues, M. Ilešič in E. Levits (poročevalec), sodniki, generalni pravobranilec: L. A. Geelhoed, sodni tajnik: R. Grass, 19. januarja 2006 razglasilo sodbo, katere izrek se glasi:
   
               1.
            
            
               Zvezna republika Nemčija s tem, da se za napotitev delavcev, ki so državljani tretjih držav, na njeno ozemlje zaradi izvajanja storitev ni omejila na predhodno predložitev zgolj izjave ponudnika storitev s sedežem v drugi državi članici, ki predvideva napotitev takih delavcev, in ker je zahtevala, da bi morali biti ti najmanj eno leto zaposleni pri tem podjetju, ni izpolnila obveznosti iz člena 49 ES.
            
         
               2.
            
            
               Zvezni republiki Nemčiji se naloži plačilo stroškov.
            
         
      (1)  UL C 228, 11.9.2004.